CELEX: 32005D0226
Language: lt
Date: 1110758400000
Title: 2005/226/EB: 2005 m. kovo 14 d. Komisijos sprendimas, iš dalies keičiantis Sprendimą 2005/59/EB dėl Slovakijos teritorijų, kuriose turėtų būti įgyvendinami klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos prieš klasikinį kiaulių marą planai (pranešta dokumentu Nr. C(2005) 601) (Tekstas svarbus EEE)

17.3.2005   
            
            
               LT
            
            
               Europos Sąjungos oficialusis leidinys
            
            
               L 71/72
            
         
      KOMISIJOS SPRENDIMAS
   
   2005 m. kovo 14 d.
   iš dalies keičiantis Sprendimą 2005/59/EB dėl Slovakijos teritorijų, kuriose turėtų būti įgyvendinami klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos prieš klasikinį kiaulių marą planai
   (pranešta dokumentu Nr. C(2005) 601)
   (autentiškas tik tekstas slovakų kalba)
   (Tekstas svarbus EEE)
   (2005/226/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį ir 20 straipsnio 2 dalį,
   kadangi:
   
               (1)
            
            
               Komisija 2005 m. sausio 26 d. priėmė Sprendimą 2005/59/EB, patvirtinantį klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Slovakijoje planą (2), kaip vieną iš daugelio priemonių kovai su klasikiniu kiaulių maru.
            
         
               (2)
            
            
               Slovakijos valdžios institucijos pranešė Komisijai apie šios laukinių kiaulių ligos paplitimo permainas. Iš šio pranešimo matyti, kad klasikinis kiaulių maras tarp laukinių kiaulių buvo sėkmingai išnaikintas Levice, Nitra, Topoľčany, Nové Mesto nad Váhom veterinarijos ir maisto tarnyboms priklausančiose teritorijose ir Púchov rajone, ir kad šiose teritorijose daugiau nebereikia taikyti patvirtinto ligos išnaikinimo plano. Remiantis epidemiologine informacija reikėtų išplėsti vakcinacijos planą ir pradėti skiepyti laukines kiaules nuo klasikinio kiaulių maro Ilava, Žiar nad Hronom, Žarnovica ir Banská Štiavnica rajonuose.
            
         
               (3)
            
            
               Todėl reikėtų atitinkamai iš dalies pakeisti Sprendimą 2005/59/EB.
            
         
               (4)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/59/EB priedas pakeičiamas šio sprendimo priede pateiktu tekstu.
   2 straipsnis
   Šis sprendimas skirtas Slovakijos Respublikai.
   
      Priimta Briuselyje, 2005 m. kovo 14 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 316, 2001 12 1, p. 5. Direktyva su pakeitimais, padarytais 2003 m. Stojimo aktu.
   
      (2)  OL L 24, 2005 1 27, p. 46.
   
      PRIEDAS
      
         
            „PRIEDAS
            1.   Teritorijos, kuriose bus įgyvendinamas ligos išnaikinimo planas
            Teritorijos, priklausančios Trnava (įskaitant Piešťany, Hlohovec ir Trnava rajonus), Trenčín (įskaitant Trenčín ir Bánovce nad Bebravou rajonus), Prievidza (įskaitant Prievidza ir Partizánske rajonus), Púchov (įskaitant tik Ilava rajoną), Žiar nad Hronom (įskaitant Žiar nad Hronom, Žarnovica ir Banská Štiavnica rajonus), Zvolen (įskaitant Zvolen, Krupina ir Detva rajonus), Banská Bystrica (įskaitant Banská Bystrica ir Brezno rajonus), Lučenec (įskaitant Lučenec and Poltár rajonus) ir Veľký Krtíš veterinarijos ir maisto tarnyboms (DVFA).
            2.   Teritorijos, kuriose bus įgyvendinamas neatidėliotinos vakcinacijos planas
            Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec, Poltár, Ilava, Žiar nad Hronom, Žarnovica ir Banská Štiavnica rajonų teritorijos“.